《嘉靖丁酉腊月十二日守备聂挥使邀游三洲岩》
明代·陈辂

晓岸晴烟驻画篷，胜寻迷赏到崆峒。香深衣袂琪花径，翠润杯觞石乳宫。

三岛远分浮岱粤，七星相映峙西东。崔嵬万古堂虚静，翻笑人心浑不同。

作者简介：陈辂，字以载。高要人。明孝宗弘治十七年(一五〇四)举人，授袁州府推官。南赣都御史王守仁执宸濠献俘行在，辂有劳绩，为忌者中伤，罢归。享年七十五。明崇祯《肇庆府志》卷二二有传。